open-index/open-wikipedia-markdown huggingface dataset:
Qaçdı-tutdu (oyun)

**Qaçdı tutdu** — Azərbaycan uşaq oyunu.

## Yaş
10-14.
## Oyunçuların sayı
6-8
## Oyun qaydası
Uşaqlar dairə təşkil edirlər. İki uşaq dairə kənarında qalır. Biri qovur, o biri qaçır. Qaçan uşaq dairəyə daxil olub uşaqlardan birinin yanında dayanır. Bunun sağ tərəfindəki uşaq dairədən çıxıb əvvəlki uşağı qovmağa başlayır. Qaçan uşaq dairəyə girir. Onun sağındakı uşaq isə dairədən çıxaraq dairədən kənardakı uşağı qovmağa başlayır və bu qayda ilə davam edir. Oyunu 4-5 dəfə təkrar etmək olar.

## İstinadlar
Antropodermik cildləmə

**Antropodermik cildləmə** — insan dərisindən hazırlanan kitab cildləmə üsuludur. Bu üsul hal-hazırda istifadə olunmasa da, XVII—XIX əsrlərdə bəzi kitabların tərtibatında geniş istifadə olunurdu.

Adətən bu cür cildləmə anatomiyaya dair elmi əsərlərdə daha çox istifadə olunurdu. Həmçinin məhkumların cinayət işlərinin nüsxələri elə öz dəriləri ilə cildlənirdi. Buna misal, 1827-ci ildə İngiltərədə baş vermiş "qırmızı anbarda qətl" hadisəsindəki materiallar edam edilmiş cinayətkar Uilyam Korderin () dərisindən cildlənib. Bəzən bu cür kitabları mərhumun razılığı və vəsiyyəti ilə də hazırlayırdılar.

## Xarici keçidlər
* Antropodermik cildləmə haqda 
* Antropodermik cildləmə haqda (2)
Qanlı bazar günü (1972)

**Qanlı bazar günü** (, ; bəzən Boqsayd soyqrımı da adlanır) — 1972-ci ilin 30 yanvar tarixində Şimali İrlandiyanın Derri şəhərində yerləşən Boqsayd ərazisində baş vermiş qanlı hadisə. Bu hadisə nəticəsində iyirmi altı nəfər dinc mülki hüquq etirazçısı Britaniya ordusunun əsgərləri tərəfindən güllələnib. Yeddisi yeniyetmə olmaqla on üç nəfər kişi hadisə yerindəcə ölüb, bir nəfər isə ağır xəsarət alıb və hadisədən bir ay sonra dünyasını dəyişib. İki nəfər etirazçı döyüş arabalarından qaçarkən xəsarət alıb. Yaralananlardan beş nəfərə güllə kürək nahiyədən dəyib. Hadisə Şimali İrlandiya Vətəndaş Hüquqları Assosiasiyasının yürüşü zamanı baş verib. Əsgərlər Paraşüt polkunun birinci batalyonunun döyüşçüləri olub.

Bu hadisə ilə bağlı Britaniya hökuməti tərəfindən iki tədqiqat aparılıb. Vidgeri Tribunalı (hadisədən dərhal sonra keçirilmiş tribunal) əsgərləri və Britaniya hakimiyyətini günahkar hesab edib. 1998-ci ildə Nyudigeyt əyalətinin Lordu Saville tərəfindən hadisələri yenidən araşdırmaq üçün Saville Tədqiqatına başlanılıb. 12 illik tədqiqatdan sonra Saville 2010-cu ilin 15 iyununda ictimaiyyət qarşısında hesabatla çıxış edib. Aşkarlanmış yeni faktlar müəyyən təzadlar ortaya çıxarıb, bu, qətliamdakı bəzi əsgərlərin cinayətə cəlb olunmasını tələb edib. Tədqiqat müəyyən edib ki, güllələnilən şəxslərin hamısı silahsız olub və bu, "əssasız və ədalətsiz" şəkildə törədilmiş hadisədir. Savillenin məruzəsindən sonra Böyük Britaniyanın baş naziri Devid Kameron ölkəsinin adından bu hadisəyə görə üzr istəyib.
Qarmonçu Abutalıb

**Qarmonçu Abutalıb** (doğum adı:*Abutalıb Kərbəlayı Muxtar oğlu Yusifov*; 1884 – 1937) — tanınmış xalq çalğıçısı, qarmon ustası və tarzən.

## Həyatı
Abutalıb Kərbəlayı Muxtar oğlu Yusifov 1884-cü ildə Şuşa şəhərində anadan olub. Abutalıbın atası Kərbəlayı Muxtar uzun illər məşhur mərsiyəxan və xanəndə olmuş, tarzən Əli Əsgər ilə birlikdə Qarabağ-İran məclislərində çıxış etmişdir. Artıq Abutalıb iyirmi yaşında kamil bir qarmonçu kimi xalq şənliklərində şöhrət qazanır. Eyni zamanda o, tar çalmağı da öyrənir. Beləliklə, istedadlı çalğıçı toylarda qarmonda oyun havalarını çalmaqla, xanəndəni də sədəfli tarında müşayiət edərdi.

Atası vəfat etdikdən sonra Abutalıb məşhur xanəndə Məşədi Məmməd Fərzəliyevlə birlikdə Gəncəyə, oradan Tiflis şəhərinə gedir.

O, Tiflisdə verilən teatr tamaĢalarında, «şərq konsertləri»ndə, ədəbi gecələrdə yaxından iştirak edir, çoxmillətli Tiflis tamaşaçılarının hədsiz hörmət və rəğbətini qazanır.

Dərin lirizm, zərif duyğu, incə zövq, zəngin xallar, şirin barmaqlar Abutalıbın çalğısı üçün ən səciyyəvi cəhətlər idi. Abutalıbı həmkarlarından ayıran cəhətlərdən biri də onun xalq musiqisinin ən incə nöqtələrini dərk etməsi,şirin və duzlu çalğısı ilə dinləyicini məsti-xumar etməsi, səhnə mədəniyyəti idi. Abutalıb həm də milli muğam ifaçılığı üsuluna möhkəm yiyələnmiş sənətkar idi. Özünəməxsus fərdi yolu, ədası, vərdişi olan virtuoz çalğıçı idi.

İstedadlı sənətkar Abutalıb Kərbəlayı Muxtar oğlu 1937-ci ildə Ağdamda vəfat etmişdir.

## Mənbə
# “Azərbaycan xalq musiqiçiləri”, Firudin Şuşinski, Bakı, Yazıçı, 1985,
AzerNews

**AzerNews** - Azərbaycan mətbuat tarixində ilk ingilisdilli həftəlik ictimai-siyasi qəzetdir. Qəzet 1997-ci ilin iyunundan nəşr olunur.

## Haqqında
Qəzet Azərbaycanın iqtisadi-siyasi, sosial və mədəni həyatı barədə oxucuları məlumatlandırır.
Əsas oxucuları xarici vətəndaşlardır.

## İdarə heyəti
Qəzetin baş redaktoru Sevil Mikayılovadır.

## Mükafatlar
AzerNews nəşr olunan media nominasiyası üzrə "İlin şirkəti" milli mükafatına layiq görülmüş, 2012-ci ildə 15 illik yubileyi münasibətilə Milli Mətbuat Şurası tərəfindən diplomla təltif edilmişdir.

## Əlaqə
Telefonlar: (+994 12) 497-56-88 
(+99412) 497-58-34 
E-mail: editor@azernews.az

## Həmçinin bax

* Trend İnformasiya Agentliyi
* Day.az

## İstinadlar

## Mənbə

* Azərbaycan media kataloqu. 10-11-ci səh.
Azərbaycan İqtisadçılar İttifaqı

**Azərbaycan İqtisadçılar İttifaqı** və ya qısaca **Aİİ** — Azərbaycanda fəaliyyət göstərən ictimai birlik.

Aİİ 30 iyun 1992-ci ildə yaradılmışdır. 55 üzvü var. Təkilatın sədri iqtisadçı Ziyad Səmədzadə, sədr müavini isə oğlu Elşad Səmədzadədir.

## Fəaliyyəti
Aİİ Beynəlxalq İqtisadçılar İttifaqının üzvü kimi 43 dövlətdə öz nümayəndəliklərini yaratmışdır. İqtisadçılar İttifaqı San-Fransiskoda (1993), Barselonada (1994), Avstraliyada (1995), Parisdə (1996), Moskvada (2003) və başqa yerlərdə keçirilən  müşavirə və konfransların iştirakçısı olmuşdur. Aİİ-nin iştirakı ilə bir sıra elmi-praktiki konfrans təşkil edilmiş, sosial-iqtisadi inkişafın problemlərinə dair elmi işlər dərc edilmişdir.

Aİİ bir neçə qrant layihəsinin həyata keçirilməsində, 1998–2000-ci illərdə Aİİ "Cənubi Qafqazın sosial-iqtisadi və ərazi inkişafının sistemli təhlili və perspektiv meylləri TRASEKA proqramı çərçivəsində", "İqtisadçıların hazırlanması və onlardan istifadə edilməsi sistemində beynəlxalq standatların tətbiq edilməsində Cənubi Qafqaz ölkələrinin peşə assosiasiyalarının iştirakı" layihələrinin həyata keçirilməsində iştirak etmişdir.

## Həmçinin bax

## İstinadlar

## Mənbə

* 

## Xarici keçidlər

* Sabiq rəsmi sayt — aii.az
* YouTube kanalı (2025)
Boza

**Boza** — Mərkəzi Asiya mənşəli darı, su və şəkərdən hazırlanan bir qış içkisi. Mərkəzi Asiya, Balkanlar, Türkiyə, Qafqaz və Şimali Afrikada hazırlanır.

Bilinən ən qədim türk içkilərindən biridir. Boza adətən qış aylarında içilir. Bozanın mövsümü 15 sentyabr -15 maydır. Düzgün şərtlərdə saxlanılsa boza 6–7 gün öz dadını olduğu kimi qoruyub saxlaya bilir.

## Tarixi

Boza ən qədim türk mənşəli içkilərdəndir.

Türkiyədə əsasən darıdan hazırlanan bu içki lakin digər ölkələrdə əraziyə spesifik olan qarğıdalı, arpa, çovdar, yulaf, buğda, arnavut darısı kimi bitkilərin unundan və bəzən düyü və çörək unu mayalandırılaraq hazırlanır.

Boza Misir və Şimali Afrika sahilləri yolu ilə Aralıq dənizi tacirləri vasitəsilə qərbə, Xəzər Dənizinin cənubundan şərqə, Asiyaya və Çinə, İrana, Əfqanıstana, Qafqaza, Volqa hövzəsinə yayılmışdır.
İbn Battuta adlı bir ərəb səyyahı on dördüncü əsrin əvvəllərində yazdığı səyahətnaməsində türklərin yaşadığı Deşt Qıpçaq ərazisindən bəhs edərkən, türklərin içdiyi bir şirənin bozanın adını çəkmişdir:
"Dadarkən bir turşməzəlik hiss etdiyimçün dərhal içməyi dayandırdım. Yeməkdən sonra bunun nə olduğunu soruşdum, bildirdilər ki, Duki (düğ=incə bulqur) dənələrindən hazırlanan bir içkidir. Onalr dikidən hazırlanan bu içkiyə "buza" (boza) deyirdilər".

Övliyə Çələbi on yeddinci əsrin ortalarında İstanbulda 300-dən çox bozaçı dükanının fəliyyət göstərdiyini, bu dükanlarda 1100 bozaçının işlədiyini yazırdı.

Osmanlı dövründə həddən artıq mayalandırılaraq içinə xaşxaş əlavə olunan boza on doqquzuncu əsrdə istifadədən çıxmışdır.

## İstinadlar
Şalğam suyu

**Şalgam** kələmkimilər fəsiləsinə aid bitki olan Şalgamdan hazırlanan Çukurova bölgəsinə xas bir içkidir. Adana, Mersin, Osmaniye kimi bir çox cənub bölgələrində geniş istifadə olunur. Qırmızı rəngli, bulanıq və meyxoş olur. Acı və şirin növləri vardır.
Acı şalgam hazırlamaq üçün əsasən acı bibərdən istifadə olunur. Lakin şalgam acı bibərlə qarışdırıldıqdan sonra uzun müddət saxlanıla bilməz.  Şalgamla bərabər qara yerkökü də yeyilə bilər. Mayalanma dövründə daxil edilmiş bu qara yerkökülər şalğam suyunun içində qalırlar. Bunlara tane deyilir ( bu, bölgə dialektində belə səslənir, “ dənə” sözünün  modifikasiyaya uğramış formasıdır).
Şalgam adətən kababla içilir. Plastik qabda saxlanılsa dadı dəyişə bilər, odur ki, əsasən şüşədə saxlanılır.
Sağlamlığa faydalı olduğu iddia edilsə də, tərkibində yüksək miqdarda duz olduğu üçün təzyiq problemi olanlar və hamilə qadınlar tərəfindən az istifadə edilməlidir.
## Mənbə
http://tr.wikipedia.org/wiki/%C5%9Ealgam_suyu
Hüseyn Əlizadə

**Hüseyn Əlizadə** (; ) — İranlı bəstəkar, müəllim, musiqiçi. Tar və setar kimi alətlər ilə ifa etdiyi və səsləndirdiyi mahnılar ilə İran klassik musiqisinin bəstəkarlarındandır.

## Bioqrafiya
1951-ci ildə azərbaycanlı ata və iranlı ananın övladı olaraq Tehran şəhərində doğulmuşdur. 1975-ci ildə Musiqi Konservatoriyasını bitirmişdir. Təhsilini Berlin İncəsənət Universitetində bəstəkar və musiqiçi olmaq üzrə davam etdirmişdir. 

## Mükafatları
* 2007-ci ildə "Qremmi" mükafatı almışdır.
* 2008-ci ildə "İranın ən görkəmli musiqiçisi" adına layiq görülmüşdür.

## İstinadlar

## Xarici keçidlər
* Rəsmi sayt
* http://www.iranchamber.com/music/halizadeh/hossein_alizadeh.php
* Hüseyn Əlizadə Iranian.com-da
* Setar.info
* http://worldmusic.nationalgeographic.com/worldmusic/view/page.basic/artist/content.artist/hossein_alizadeh
Vüqar Gülməmmədov

**Vüqar Tapdıq oğlu Gülməmmədov** () — Azərbaycan Respublikası Hesablama Palatasının 3-cü sədri.

## Həyatı
Vüqar Gülməmmədov 1971-ci il aprel ayının 3-də Bakı şəhərində anadan olub. 1993-cü ildə Azərbaycan Dövlət İqtisad İnstitutunun "İstehsalın iqtisadiyyatı və idarəedilməsi" fakültəsini bitirib.

1992-ci ildə Suraxanı maşınqayırma zavodunda tərcüməçi işləyib. 1993–1997-ci illərdə Suraxanı rayon Səhiyyə şöbəsində baş mühasibin müavini, baş mühasib, 1997–2007-ci illərdə Azərbaycan Respublikası Maliyyə Nazirliyinin Suraxanı rayon Maliyyə şöbəsinin müfəttişi, rəis müavini, şöbə müdiri, Səbail rayon Maliyyə idarəsinin rəis müavini, şöbə rəisi, Binəqədi rayon Maliyyə idarəsinin rəis müavini, sektor müdiri, Yasamal rayon Maliyyə idarəsinin rəis müavini — sektor müdiri olub.

2007–2013-cü illərdə isə Azərbaycan Respublikası Hesablama Palatasının Xarici investisiyalı və infrastruktur layihələrinə nəzarət şöbəsinin müdiri vəzifəsində çalışıb.

2013-cü ilin noyabr ayından Azərbaycan Respublikasının Hesablama Palatasının sədridir.

2024-cü ilin dekabrın 10-da Azərbaycan Respublikasının Milli Məclisi tərəfindən Azərbaycan Respublikasının Korrupsiyaya qarşı mübarizə üzrə Komissiyasına üzv təyin olunub.

## Təltifləri
Azərbaycan Respublikası Hesablama Palatasının yaradılmasının 10 illiyi ilə əlaqədar və Palatanın fəaliyyətində xüsusi xidmətlərinə görə Azərbaycan Respublikası Prezidentinin 2011-ci il 31 oktyabr tarixli 1809 nömrəli Sərəncamı ilə "Dövlət qulluğunda fərqlənməyə görə" medalı ilə təltif edilib.

Azərbaycan Respublikası Hesablama Palatasının yaradılmasının 20 illiyi münasibətilə Palatanın fəaliyyətində xidmətlərinə görə Azərbaycan Respublikası Prezidentinin 2021-ci il 6 dekabr tarixli Sərəncamı ilə 3-cü dərəcəli "Vətənə xidmətə görə" ordeni ilə təltif edilib.

## Ailəsi
Ailəlidir. Üç övladı var.

## İstinadlar

## Xarici keçidlər
* Hesablama Palatasının veb-saytı
Ümit Ünal

**Ümit Ünal** () — türk rejissor və ssenarist.

## Həyatı
1985-ci ildə 9 İyul Universitetinin İncəsənət Fakültəsinin Film Televiziya ixtisasını  bitirib. Universitet vaxtında çəkdiyi qısa filmlər müxtəlif mükafatlara layiq görülüb. Yazdığı ilk ssenari olan “ Teyzem”( Xalam) 1986-cı ildə Milliyyet Qəzetinin Ssenari Müsabiqəsində birincilik qazanıb və bu ssenari Halit Refiğ tərəfindən ekranlaçdırılıb. 1986- 1993-cü illər ərzində yazdığı  səkkiz ssenari əsasında film çəkilib.

Ilk filmi olan “9”u 2001-ci ildə yazdı və filmə rejissorluq etdi. Bu film 2003-cü il Xarici Film üzrə Oskar Mükafatı üçün Türkiyə temsilçisi olaraq seçildi və müxtəlif festivallarda mükafatlandırıldı.

Dörd kitabı işıq üzü görüb.

## Filmləri
*”9” (2001)
:2002-ci il  İstanbul Film Festivalı (Ən yaxşı türk filmi, Ən yaxşı aktrisa -Serra Yılmaz)
:2002-ci il Ankara Film Festivalı (Onat Kutlar Ən yaxşı ssenari, Umut Veren Yeni rejissor)
*”Anlat İstanbul” (2004)
:2005-ci il İstanbul Film Festivalı (Ən yaxşı türk filmi, Ən yaxşı aktrisa-Yelda Reynaud)
:2005-ci il Adana Altın Koza Film Festivalı – Ən yaxşı film, Ən yaxşı Ekran tərtibatı, Ən yaxşı görüntü rejissor
:2005-ci il Med Film Festival-Roma - Artistic Expression (Original Idea) Mükafatı
:2006- cı il Banqkok Beynəlxalq  Film Festivalı – Münsiflər heyətinin xüsusi mükafatı
*”Ara” (2008)
:27-ci Beynəlxalq  İstanbul Film Festivalı, Münsiflər heyətinin xüsusi mükafatı
* “ Kölgəsizlər” (2008)
:28-ci Beynəlxalq  İstanbul Film Festivalı,
*”Kapitan Feza” (2009)
*”Səs”(2010)
* “Nar” (2011)
:2011-ci il Antalya Qızl Portağal Film Festivalı Qadın münsiflər heyətinin xüsusi mükafatı

## Ssenariləri
*(1986) “Teyzem” (Halit Refiğ) 
*(1987) “Milyarder” (Kartal Tibet)
*(1987) “Xəyallarım, Eşqim və Sən”  (Atıf Yılmaz)
*(1988) “ Dostum Şeytan” (Atıf Yılmaz)
*(1992) “Berlin in Berlin” (Sinan Çetin)
*(1993) “Amerikalı” (Şerif Gören)
*(1993) “Yaz Yağmuru” (Tomris Giritlioğlu)

## Nəşr olunan kitabları
*(1993) “Amerika Gözəli” (Hikayələr toplusu)
*(1996) “ Eşqin əlifbası” (Roman)
*(2001) “Quyruq”(Roman)
*(2012) “ İşıq kölgə oyunları”

## İstinadlar

## Xarici keçidlər
Hoey zəlzələsi

**Hoey zəlzələsi** — 28 oktyabr 1707-ci ildə yerli vaxtla saat 14:00-da Yaponiyada baş verən zəlzələ

Bu zəlzələ 2011-ci ildə baş verən Tohoku zəlzələsinə qədər Yaponiya tarixində baş vermiş ən böyük zəlzələ olub. Bu zəlzələ cənub-qərbi Honşu, Şikoku və Kyüşü ərazilərində ciddi dağıntılara səbəb olub. Zəlzələ və dağıdıcı sunaminin qurbanlarının sayı 5000 idi. Bu hadisə Nankai megathrust zəlzələsinin bütün seqmentlərini alt-üst edən yeganə məlum zəlzələ kimi tarixə düşdü (8.6 ml miqyasında (bal) dəyərləndirilir).

## Zərər
29000 ev dağılıb, 5000 nəfər həlak olub. Zəlzələ nəticəsində ən azı əhəmiyyətli bir torpaq sürüşməsi baş verib (Şizuokada Ohya sürüşməsi). Bu sürüşmə Yaponiyada baş verən üç ən böyük sürüşmədən biridir və 1.8&nbsp;km2 əhatə edir. Qiymətləndirilmiş həcm 120 milyon m3-dir.

## İstinadlar
Zaman Azərbaycan

**Zaman-Azərbaycan** — "Zaman-Azər MMC"-nin təsis etdiyi qəzetdir.

## Təsisi
"Zaman-Azərbaycan" qəzeti ilk dəfə 1991-ci ilin may ayının 24-də çap olunmuşdur. "Zaman-Azərbaycan"ın ilk nəşrləri İstanbulda çap olunaraq, təyyarə ilə Bakıya gətirilmişdir. O zamanlar Azərbaycan hələ müstəqilliyini bərpa etməmişdi. Sovet İttifaqı dağıldıqdan sonra, Azərbaycan müstəqilliyini elan edən kimi "Zaman-Azərbaycan" qəzeti ölkədə ilk xarici qurum kimi qeydiyyatdan keçmişdir. Bundan sonra "Zaman-Azərbaycan" tamamilə Azərbaycanda hazırlanmış və Azərbaycan Dövlət Nəşriyyatında çap olunmuşdur. Müstəqilliyin ilk illərində yalnız köhnə mətbəələr var idi. Ona görə də, rəngli kağız və dünya standartlarına uyğun çap imkanı yox idi. Bu problemi həll etmək üçün "Zaman-Azərbaycan" ilk dəfə ölkəyə rəngli mətbəə gətirmişdir. Bu, Azərbaycan tarixi üçün ilk rəngli mətbəə idi.

## Nəşrləri
1996-cı ilin mart ayında "Zaman-Azərbaycan" qəzeti latin qrafikalı əlifba ilə uşaqlar üçün "Tumurcuq" qəzetinin nəşrinə başlamışdır. Ölkə latın əlifbası ilə yazılmış ədəbiyyat sarıdan korluq çəkdiyindən "Tumurcuq" məktəblilər üçün sinifdən xaric oxu materialı kimi ən yaxşı mənbə idi. Hətta Azərbaycan Respublikası Təhsil Nazirliyi bütün məktəblər üçün sinifdən xaric oxu materialı kimi "Tumurcuq" qəzetini tövsiyə etmişdir.
"Zaman-Azərbaycan" həmçinin xüsusi nəşrləri ilə də yadda qalmışdır. Azərbaycanın dövlət müstəqilliyinin bərpasının 10 illik yubileyinə, 20 Yanvar faciəsinin 10 və 19 illiklərinə və ikinci minilliyin sonuna həsr olunmuş xüsusi buraxılışlar bütün zamanlarda tədqiqatçılar üçün çox mühüm bir sənəd hesab olunmaqdadır.
Doktor Kim

**"Doktor Kim"** () — BBC kompaniyanın tərəfindən istehsal olunan Doktor adlanan Zaman Hökmdarı — zamanda və məkanda səyahət edə bilən yadplanetli haqqında Böyük Britaniya elmi fantastik serialıdır.

Bu şou eyni zamada Britaniyanın ən uzunömürlü serialıdır və dünyanın ən uzunömürlü elmi fantastik serialı kimi Ginnesin Rekordlar Kitabına düşüb. O, Britaniyanın populyar mədəniyyətin vacib hissəsidir, dünya ətrafında isə kult serial olub.

Əvvəldən serial 1963-cü ildən 1989-cu ilinə qədər gedirdi. 1996-cı ildə *"Doktor Kim"* filmi çıxıb. O, serialın davamının pilot seriyası olmalı idi, amma onun Amerikadakı aşağı reytinqlərinə görə bu plan alınmadı. 2005-ci ildən serial uğurla yenidən efirə başladı. Bundan əlavə, *"[[Torçvud]]"*, *"Sara Ceyn macəraları"*, tək seriyası olan *"K9 və yığımı"* və Avstraliyalı *"K9"* spin off serialları çəkildi.

2013-cü ilin noyabrın 23-də serialın 50 illik yubileyi ilə bağlı "Doktor Günü" seriyası çıxıb. Bu seriya 94 ölkədə həm müxtəlif televiziya kanallarında, həm də kinoteatrlarda göstərilmişdir və buna görə ən geniş yayımlanan televiziya draması kimi Ginnesin Rekordlar Kitabına düşüb.

8 may 2022-ci ildə Ncuti Gatwa'nın Codie Whittakerdən On Dördüncü Həkim vəzifəsini alacağı elan edildi və bu, onu seriala başlıq edən ilk qaradərili aktyor etdi.

## İstinadlar
Queens of the Stone Age

**Queens of the Stone Age** (qısaltması: **QOTSA**) — 1996-cı ildə Kaliforniyanın Palm-Dezert şəhərində qurulmuş rok qrupu. Qrupa Coş Homme başçılıq edir, hazırkı üzvlər arasında Troy Van Leuven, Maykl Şumen, Din Fertita və Con Teodor var. İllər keçdikcə qrupun heyətində dəyişikliklər baş vermişdir.

## Qrup üzvləri
### İndiki üzvlər
* Coş Homme – əsas vokallar, gitara, piano, bas (1996-indiyədək)
* Troy Van Leeuwen - gitara, köməkçi vokal, sintezator, bas, zərb (2002-indiyədək)
* Dean Fertita - sintezator, gitara, köməkçi vokal, fortepiano (2007-indiyədək)
* Michael Shuman - bas, köməkçi vokal, gitara, sintezator, zərb (2007-indiyədək)
* Jon Theodore - zərb alətləri, zərb, (2013-indiyədək)


File:Queen of the Stone Edge-Josh Homme-IMG 6555.jpg|Josh Homme
File:Queen of the Stone Edge-Troy Van Leeuwen-IMG 6603.jpg|Troy Van Leeuwen
File:Queens of the Stone Age-Dean Fertita.jpg|Dean Fertita
File:Queen of the Stone Edge-Michael Shuman-IMG 6612.jpg|Michael Shuman
File:John Theodore.jpg|Jon Theodore


## Diskoqrafiya
### Studiya albomları
* *Queens of the Stone Age* (1998)
* *Rated R* (2000)
* *Songs for the Deaf* (2002)
* *Lullabies to Paralyze* (2005)
* *Era Vulgaris* (2007)
* *...Like Clockwork* (2013)
* *[[Villains]]* (2017)
* *In Times New Roman...* (2023)
Sirenia (musiqi qrupu)

**Sirenia** — 2001-ci ildə yaradılan Norveç metal musiqi qrupu.

## Haqqında
Tristania qrupunun gitaristi və bəstəkarı Morten Veland fərdi səbəblərdən ötəri qrupdan ayrıldıqdan sonra tamamilə istədiyi tərzdə musiqi yarada bilmək üçün Kristian Gundersen ilə birlikdə 2001-ci ildə Sirenia qrupunu yaratmışdır. Morten ilk olaraq Tristaniada ikən birlikdə çalışdığı Napalm Records ilə yeni qrupu üçün də razılaşdı. Noyabr ayında albomları üçün doqquz parçanı doldurmaq üçün studiyaya girən iki nəfərlik qrupa qadın vokalı üçün Fabienne Gondamin qatıldı.2002-ci ildə qrupun ilk və debüt studio "At Sixes and Sevens" adlı albomları buraxıldı. Albomdan sonra qrup 2002 və 2003-cü illər boyunca konsertlərdə və festivallarda iştirak etmişdir . 2003-cü ildə vokalda dəyişiklik olaraq Henriette Bordvik qatıldı və 2004-cü ildə "At Sixes and Sevens" adlı ikinci studio albomu buraxıldı. Bu albomda daha çox simfonik metal və qotik metal üslubunda olsa da mahnılar sakit temptə ifa edilmişdir. Qrupun qadın vokalisti Henriette Bordvik ilə birlik də qrup 2004-cü ildə "Sirenian Shores" adlı EP, 2007-ci ildə "Nine Destinies and a Downfall" adlı studio albomu və 2007-ci ildə isə "My Mind's Eye" adlı siqnl buraxılmışdır. Daha sonra qrupda 2008-ci ildə yenidən vokalda dəyişiklik olaraq Ailyn qatıldı. Ailyn, Sirenia qrupu üçün vokalist olaraq 500 qadın müraciət etsə də, bunu Ailyn qazanmışdır və qrupa daxil olmuşdur. Ailyn ilə birgə qrup 2009-cu ildə "The 13th Floor" adlı albom buraxıldı.

## Qrup üzvləri

### İndiki üzvləri
* Morten Veland – köməkçi vokal, gitaralar, bas gitara, sintezator, zərb alətləri (2001–indiyədək)
* Jonathan A. Perez – zərb alətləri (2003–indiyədək)
* Jan Erik Soltvedt – gitaralar (2011–indiyədək)
* Ailyn – vokal (2008–indiyədək)

### Keçmiş üzvləri
* Henriette Bordvik — Vokal (2003–2005)
* Monika Pedersen — Vokal (2006–2007)
* Kristian Gundersen — Gitara (ancaq kosertlərdə) & təmiz vokal (2001–2004)
* Bjørnar Landa — Gitara (ancaq kosertlərdə) (2004–2008)
* Michael S. Krumins — Gitara & köməkçi vokal (ancaq kosertlərdə) (2008–2011)
* Kristian Olav Torp — Bas gitara (ancaq kosertlərdə) (2008)
* Roland Navratil — zərb alətləri (ancaq kosertlərdə) (2004–2005, 2009)

## Diskoqrafiya

### Studiya albomları
* At Sixes and Sevens (2002)
* An Elixir for Existence (2004)
* Nine Destinies and a Downfall (2007)
* The 13th Floor (2009)
* The Enigma of Life (2011)
* Perils of the Deep Blue (2013)
* The Seventh Life Path (2015)
* Dim Days of Dolor (2016)

### Mini albomlar
* Sirenian Shores (2004)

### Sinqllar
* My Mind's Eye (2007)
* The Path To Decay (2008)
* The End Of It All (2010)
* Seven Widows Weep (2013)

### Videokliplər
* My Mind’s Eye (2007)
* The Other Side (2007)
* The Path To Decay (2009)
* The End of It All (2011)
* Seven Widows Weep (2013)
Qlyasiologiya

**Qlyasiologiya**  ( — buz;  — elm, təlim) — buzlaqların fəaliyyətini öyrənən elm. Qlyasiosfera və onu təşkil edən nival-buzlaq sistemləri qlyasiologiya elminin vahid təbii obyektidir.

## Qlyasiologiyanın istiqamətləri
Tədqiqatların əsas obyekti üzrə qlyasiologiya bir neçə  sahəyə bölünür:
* buzlaq üzərində tədqiqat
* qar yağıntısı üzərində tədqiqat
* uçqunlar üzərində tədqiqat
* buz hövzələri və axınları üzərində tədqiqat
* paleoqlyasiologiya (keçmiş geoloji dövr buzlaqlarının tədqiqatı).

Qlyasiologiya elmi fizika və mexanika, geologiya, iqlimşünaslıq (klimatologiya), geomorfologiya və s. elmlərlə qarşılıqlı əlaqədə olub, onların tədqiq metodlarından istifadə edir.

## İstinadlar

## Xarici keçidlər
Qar xətti

**Qar xətti** — il ərzində düşən atmosfer yağıntısının hətta yayda belə əriməyə imkan tapmadığı xətt.

Qar xətti ərazinin iqlim xüsusiyyətlərinin təsiri altında formalaşır. Həmçinin relyef xüsusiyyətlərindən də asılıdır. Qar xətti soyuq və rütubətli rayonlarda enir. Orta temperaturlu və quraq olan ərazilərdə yüksəlir. Antarktikada qar xətti dəniz səviyyəsinə qədər enir. Arktikada dəniz səviyyəsinin bir neçə yüz metrliyində yerləşmişdir. Ən hündür qarxətti tropik və subtropik rayonlarda (6500 m-ə qədər Tibet yaylasında və Cənubi Amerikadakı And dağlarında), ekvatorda (4400 m-ə çatır) müşahidə olunur.

Dağ yamacının istiqaməti də qar xəttinə təsir göstərir. Belə ki, dağın gün tutan yamacında qar xətti daha hündürdən keçir. Məsələn, Böyük Qafqazda cənub yamacında qar xətti 4000 m, şimal yamacında isə 3500 m təşkil edir.

## İstinadlar
Pervıy kanal

**Pervıy Kanal** () — 1 aprel 1995-ci ildə Moskvada fəaliyyətə başlayan televiziya kanalıdır. Sankt-Peterburqun "Pyatıy Kanal" televiziyasından sonra SSRİ-nin və Rusiyanın ikinci ən böyük telekanalıdır. Rusiya əhalisinin 98,8 %-i "Pervıy Kanalı" izləyə bilir. Baş qərargahı "Ostankino" telemərkəzinin binasında yerləşir. Ölkənin əsas telekanallarından biridir. Qardaş kanalı olan "Pervıy Kanal - Vsemirnaya Set" vasitəsilə verilişləri bütün dünyaya yayımlanır. Qazaxıstanda "Pervıy Kanal - Avrasiya", Ermənistanda "TV1", Belarusda isə "ONT" vasitəsilə yayımlanır.

"Pervıy Kanal" Rusiyada ən yaşlı televiziya sayılır. Çünki bu televiziya özünü 1951-ci ildə yaradılmış SSRİ Mərkəzi Televiziyasının davamçısı kimi təqdim edir. Lakin SSRİ Mərkəzi Televiziyasının adı 1991-ci ilin sonunda dəyişdirilərək "Ostankino" oldu. Bununla da "Pervıy Kanal Ostankino" təsis edildi.
25 yanvar 1995-ci il tarixində isə "ORT" (Общественное Российское Телевидение) () yaradıldı. Həmin ilin aprel ayının 1-də isə ilk dəfə efirə çıxdı. Bununla da "ORT" kanalı, "Ostankino" telekanalını əvəz etdi.
1 sentyabr 2002-ci il tarixində isə bugünkü adını, yəni "Pervıy Kanal" () adını aldı. Lakin telekanalın rəsmi veb səhifəsində hələ də "ORT" adı qalmaqdadır.
1 iyun 2011-ci il tarixində "16:9" geniş ekran formatlı təsvir yayımına keçmişdir.

## Loqotipləri
Telekanal 3 dəfə loqotipini dəyişmişdir. Hər loqotip ekranın sağ-üst küncündə olmuşdur. 1 aprel 1995 — 30 sentyabr 1995 tarixləri arasında və və 12 avqust 2005-ci il tarixindən etibarən reklam vaxtı loqotip efirdən götürülmür.
                                                                                                                                                                                                                  

Fayl:Channel one russia logo 1.PNG|1 aprel 1995 — 30 sentyabr 1995 tarixləri arasında efirdə olmuş birinci loqotip
Fayl:Channel one russia logo 2.PNG|1 oktyabr 1995 — 31 dekabr 1996 tarixləri arasında efirdə olmuş ikinci loqotip
Fayl:Channel one russia logo 3.PNG|1 yanvar 1997 — 30 sentyabr 2000 tarixləri arasında efirdə olmuş ikinci loqotip
Fayl:1канал-5.svg|1 oktyabr 2000-ci il tarixindən bu günə kimi istifadə edilən loqotip


## İstinadlar

## Xarici keçidlər
Jülide Özçelik

**Jülide Özçelik** () — Türkiyəli caz sənətçisidir.

## Həyatı
Jülide Özçelik 1975-ci ildə İstanbulda doğulmuşdur. Məktəbi bitirdikdən sonra Müjdat Gezen Sənət Mərkəzində musiqi təhsilinə başlamışdır. Məzun olduğu il İstanbul Bilgi Universitetinin musiqi fakültəsinə qəbul olmuşdur. Burada vokal bölümündə Nüket Ruacan ilə vokal texnikalarını öyrənmişdir. Selen Gülün, Randy Esen, İmer Demirer, Donovan Mixon , Ayşe Özbekligil, Raci Pişmişoğlu, Ricky Ford, Can Kozlu kimi müəllimlərdən ansambl, harmoniya, solfeciya dərslərini öyrənərək məzun olmuşdur. Türk dilində caz ilə bağlı müxtəlif layihələr irəli sürmüş və reallaşdırmışdır. Bu zaman Klassik Türk Müsiqisi xorlarına qoşulmuşdur və konsertlərdə solist olaraq iştirak etmişdir.

## Fəaliyyəti
Axıcı və duru səsli Jülide Özçelik albom hazırlamaq fikrini Cem Tuncerə söyləyərək albomun hazılıqlarına başlayır. Cem Tuncer, Erbil Doğan, Kağan Yıldız, Ediz Hafızoğlu və Genco Arı ilə birgə 2008-ci ilin Yanvar ayında ilk albomu olan *Jazz İstanbul Volume 1 'i* çıxardı. Bir çox müxtəlif tədbirlərə qoşulmuşdur. Eyni zamanda İstanbul 12 Orkestrasında da solist olaraq işləməkdədir.

## Xarici keçidlər
* Last Fmdə Jülide Özçelik
* Albomu haqqında m  əlumat

## İstinadlar
Anton Hüsen

**Anton Hüsen** və ya **Haysen** (; 13 dekabr 1990,, Liverpul, İngiltərə) — İsveç futbolçusu, Utsiktens klubunun 3-ü divizionunda oynayır. Antonun atası Qlenn bir neçə milli və beynəlxalq oyunların qalibi idi, onun qardaşları Tobias və Aleksandr peşəkar futbolçulardır.

## İdman karyerası
Gənc yaşlarında Hüsen əvvəlcə Torsland və Lundby klublarında oynayırdı. Daha sonra o, İsveçin 17 yaşadək milli komandasının üzvü və BK Hacken klubunun gənclərdən ibarət qrupuna daxil oldu. Gənc oyunçu statusunu itirdikdən sonra, o 2009-cu ilin yayında İsveçin Utsiktens komandasının 4-cü divizionuna qatıldı. Orada o ilk dəfə olaraq ikinci komanda üçün oynadı.

2010-cu ildən Hüsen müvəqqəti olaraq atası tərəfindən çalışdırılaraq ilk konkurent komandasının heyətində çıxış edirdi. 2011-ci ilin sonunadək Anton bu komandanın tərkibində oynayırdı və bundan sonra o həmçinin ABŞ-nin bir sıra klublarından təklif aldı. Lakin 3-cü liqanın mövsümündə bu dəyişikliklər baş vermədiyindən, o Utsiktens həmişəki oyunçular siyahısından faktiki olaraq çıxarılmışdı. 2012-ci il regional oyunlarda o komanda yoldaşları ilə qələbə qazanaraq İsveçin ən dəyərli oyunçusu adını qazanmışdı.

## Şəxsi həyatı
Anton 2011-ci ilin may ayında İsveçin Offside jurnalına verdiyi intervyuda homoseksual olduğunu etiraf etmişdi, bu da beynəlxalq mətbuatda çox böyük səs-küyə səbəb olmuşdu. İngiltərənin *[[Daily Mail]]* qəzetinin başlıqlarında bu haqda yazılaraq, "İsveçin ən görkəmli futbolçusu özünün gey olduğunu etiraf etdi" yazmışdı. Bu, həmçinin Almaniyada da yaxından izlənilən bir mövzuya çevrilmişdi. Hətta bu haqda yerli *11 Freunde* idman jurnalı "Schwul? Na und!" (Homoseksual? Nə olsun ki!) adı altında hesabat dərc etmişdi. O 2011-ci ildə Life Ball-da model qismində iştrak etmişdi. 2012-ci ilin aprel ayında o Let’s Dance tele-şousunun İsveç versiyasında çıxış etmişdi.

2012-ci ildə o gey auditoriyasına nəzərdə tutulan QX jurnalı üçün çılpaq pozalar verərək, onun üz qabığını bəzəmişdi.

## Kubok çempionluğu
* 2013 West Cup
* 2012 West Cup
* 2011 West Cup

### Mükafatı
* 2012 MVP Western Cup Final

## Statistika
Mənbə:

Mənbə:

## İstinadlar

## Xarici keçidlər
* Steckbrief auf utsiktensbk.com 
* Offizielle Seite
Qurama tikmə

thumbnail|Qurama tikmə

**Qurama tikmə** (, , , ) - qədim tikmə növüdür, müxtəlif parça hissələrinin bir-birinə pərçimlənməsi ilə başa gələn bu tikmə üsulu.

## Texnika

Məişətdə istifadə olunur və dekorativ əhəmiyyət daşıyır. Örtüklər, yorğanlar, yastıqçalar, salfetlərin və s. üzünü bu tikmə ilə bəzəmək olar. Bu növ tikmədə həndəsi elementlərdən daha çox istifadə edilib. Onlara ən çox Abşeronda, Gəncədə, Qazaxda və Gədəbəydə rast gəlmək olar.

## Növləri

* birləşmiş dördbucaqlı parçalardan ibarət olan
* birləşmiş üçbucaqlı parçalardan ibarət olan
* birləşmiş zolaqlardan ibarət olan 

## İstinadlar
 

## Şəkil qalereyası

Image:Patchwork.jpg
Image:Pointe folle 1897.jpg
Image:Hexagon quilt in progress.jpg
Image:Quilt.jpg
Image:N2 midnight sun.jpg
Image:LYS10Patchwork-quilt.JPG
Image:Quilt03.jpg
Image:RiaKeel.jpg


## Həmçinin bax
* Tikmə

## Xarici keçidlər
* "Qadın.Net" çantası. Qurama (Dərs-6)
Ağabala Ağasəid oğlu

**Ağabala Ağasəid oğlu** () — tanınmış Azərbaycan xanəndəsi, muğam bilicisi.

## Həyat və yaradıcılığı
Ağabala Ağasəid oğlu 1860-cı ildə Bakıda anadan olmuşdur. Erkən yaşlarından şeirə, musiqiyə həvəs göstərmiş, fars dilini öyrənərək Yaxın Şərq poeziyası ilə tanış olmuşdur. 1880-ci illərdə Bakıda yaradılan və şair Ağakərim Salikin evində toplanan "Məcməüş-şüəra" ədəbi məclisinin şeir və musiqi ilə müşayiət olunan, poeziya və muğam barədə maraqlı müzakirələr keçirilən yığıncaqlarında iştirak etmiş və bütün bunlar onun sənətkarlığının inkişafına güclü təsir göstərmişdir. Ağabala Ağasəid oğlu əsasən muğam məclislərində çıxış edirdi.

Ağabala Ağasəid oğlu şeiri, musiqini bütün sevən, qiymətləndirən xanəndə olmuşdur. Onun yaradıcılığının başlıca xüsusiyyəti söz seçmək, onu dinləyiciyə aydın çatdırmaq bacarığı  olmuşdur. O, ifa zamanı kəlmə və ifadələri aramla, musiqi cümləsinin tempinə və xarakterinə uyğun oxuyurdu. Ağabala Ağasəid oğlunun ifasında "Bayatı-Şiraz", "Rast", "Şur", "Segah-zabul" muğamları təsirliliyinə görə xüsusilə fərqlənir. Xanəndə Şirin Axundov, Mirzə Mansur Mansurov, Əhməd Bakıxanov, Mirzə Fərəc Rzayev kimi tarzənlərin müşayiətilə çıxış etmişdir.

## İstinadlar

## Həmçinin bax
* İslam Abdullayev
* Hacı Hüsü
* Bülbülcan
Oturtma tikmə

**Oturtma (qondarma) tikmə** (, ) — ayrıca parçalardan kəsilmiş bəzək başqa bir parça üzərinə qoyulub bərkidilməsiylə icra edilən tikmə.

## Texnika
Bu tikmənin geniş yayıldığı yerlər Abşeron, Gəncə, Qazax, Şamxor və Göyçə gölünün ətrafı. "Rəsm"i və yaxud naxışı daha qabarıq göstərmək üçün bəzi hallarda onun altına pambıq qoyurdular. Bu üsulla ağ və qara yunu bir-birinə oturdub müəyyən təsvir əldə edirdilər. Keçmişdə saray çadırlarının əsas bəzəyində oturtma tikmə üsulundan geniş istifadə edilib. Keçə, dəri, sonralar müxtəlif rəngli parçaların kəsilib quraşdırılması yolu ilə inkişaf etdirilib. XIX əsrdə bu üsulla yüküzü, buxarı pərdəsi, süfrə, yaxud tapança qoburu, qılınc qını, yəhəraltı və s. əşyalar bəzədilirdi.

## İstinadlar

## Həmçinin bax
* Tikmə
Örtmə tikmə

**Örtmə tikmə** (, , ) - bu tikmə üsulunda parça üzərindəki rəsm yastı tikişlərlə tamamən örtülür.

## Texnika
Bu üsulda pastelrəngli ipək və yun saplardan istifadə edilir, çox vaxt qızılı saplarla birgə. Bir- və ikitərəfli növləri var. Geyim, divarüstü bəzəklərin, pərdələrin üzü işlənirdi.

## Örtmə tikiş növləri
Örtmə tikmə bir və iki tərəfli ola bilər. Bir neçə tikiş texnikasında işlənə bilər:

* Yastı örtmə - ikitərəfli olur, tikişlər birinə yaxın, sıx-sıx düzülür
* Döşəmə örtmə
* "İrəliyə iynə" tikişi
* "Geriyə iynə" tikişi
* Dəlikli örtmə - 
* Nazik bənd örtməsi
* Su tikişi ()
* İlgəkli tikiş
* Düyünlü tikiş
* Zəncir tikiş
* Sayılı tikiş
* Kölgəli tikiş - müxtəlif rəngli saplarla işlənilir
və s.

## Şəkil qalereyası

Satin stitch.gif|Yastı örtmə tikiş
Backstitch.gif|"Geriyə iynə" tikişi
Bokhara couching.gif|Buxara tikişi
Buttonhole stitch.gif|İlgəkli tikişi
Long-and-short-stitch.gif|Kölgəli tikiş (qısa-uzun tikiş)
Split stitch.gif|Zəncirli tikişi
French knot.jpg|Fransız düyünü 


## İstinadlar

## Həmçinin bax
* Tikmə

## Video
* Fransız düyünü
* Buxara tikişi (ingiliscə)
Muncuqlu tikmə

**Muncuqlu tikmə** () - toz (xırda) və rəngarəng muncüqlarla işlənilən tikmə növü.

## Texnika
Muncuqlu tikmənin geniş yayıldığı yerlər  Şuşa, Gəncə, Qazax, Naxçıvan, Bakı və Təbrizdir. Muncuqlar xüsusi saplara düzülür, sonra isə pul kisəsinin, daraq qabının və yaxud digər əşyaların üzərinə tikilib bərkidilir. Təsvirlər müxtəlif formada və kompozisiyada işlənilirdi. Məxmər, qanovuz, şal və qismən kətan parçalar üzərində işlənirdi. İstənilən bir naxış motivini parça üzərinə keçirmək üçün ilk növbədə onun ümumi mühit xətti qeyd edilir, sonra düzülmüş hazır saylı muncuqları götürüb, lazımi yerə bənd edirlər. Muncuqlar iki üsulla, ya təkbətək, ya da düzüm halında sıra ilə parça üzərinə bənd edilirdi.

Ən geniş yayılan motivlər güllər, çiçəklər, yarpaqlar idi. Belə tipli tikmələrdə mirvaridə istifadə edilirdi.

## İstinadlar
 

## Həmçinin bax
* Tikmə
* Muncuqlu toxuma

## Xarici keçidlər
* Muncuqlu tikmə rəssamı Haşım Hacıyevin saytı
* Вышивка бисером - Уроки мастерства
Karl Lagerfeld

**Karl Lagerfeld**, əsl adı **Karl Otto Lagerfeldt** () — XX əsrin  ən önəmli dəb təmsilçilərindən biri.

## Həyatı
Karl Lagerfeld 10 sentyabr 1933-cü ildə Hamburqda imkanlı bankir Otto Lagerfeldin ailəsində anadan olmuşdur. Onun doğma bacı və ya qardaşı olmamışdır.

1952-ci ildə o, Paris şəhərinə gəlmiş, burada Montenya Liseyində təhsil almışdır. 1955-ci ildə Karl, Beynəlxalq Yun Katibliyinin təşkilatçılığı ilə keçirilən müsabiqədə palto dizaynına görə ilk mükafatını qazanmışdır. Bundan sonra o, 1958-ci ilə kimi Pyer Balmenin köməkçisi kimi çalışmışdır.

1980-ci illərin başlarında özünə aid parfümeriya və geyim əşyasını çıxararaq öz markasını tanıtmışdır. Karyerası ərzində Chloé, Fendi və Chanel kimi büyük dəb evləri ilə birlikdə işləmişdir.

Lagerfeld 19 fevral 2019-cu ildə 85 yaşında vəfat etmişdir.

## İstinadlar

## Xarici keçidlər
* karllagerfeld.com
Qorxmaz Hüseynov

**Qorxmaz Cavanşir oğlu Hüseynov** — "Azərsu" Açıq Səhmdar Cəmiyyətinin sədri (2011–2021).

## Həyatı
Hüseynov Qorxmaz Cavanşir oğlu 1965-ci ildə Cəbrayıl rayonunun İsaqlı kəndində anadan olub. 1982-ci ildə Azərbaycan Neft və Kimya İnstitutuna daxil olub.

1983–1985-ci illərdə SSRİ Silahlı Qüvvələrində həqiqi hərbi xidmət keçib. 1989-cu ildə Azərbaycan Neft və Kimya İnstitutunu, 2004-cü ildə isə Azərbaycan Respublikasının Prezidenti yanında Dövlət İdarəçilik Akademiyasını bitirib.

Əmək fəaliyyətinə 1989-cu ildə "Neft daşları" NQÇİ-də iqtisadçı-mühasib vəzifəsində başlayıb. 1990-cı ildə "28 May" NQÇİ-də Əməyin təşkili və əmək haqqı şöbəsində mühəndis, 1991–1992-ci illərdə şöbə rəisinin müavini, 1992–1995-ci illərdə şöbə rəisi, 1995–1997-ci illərdə "Qum adası" NQÇİ-də Əməyin təşkili və əmək haqqı şöbəsinin rəisi, 1997–2003-cü illərdə "Xəzərdənizneftqaztikinti" trestinin müdir müavini, 2003–2006-cı illərdə trestin müdiri, 2006–2007-ci illərdə Azərbaycan Respublikası Dövlət Neft Şirkətinin Sosial İnkişaf İdarəsinin rəisi vəzifələrində çalışıb.

27 dekabr 2007-ci ildə Azərbaycan Respublikası Dövlət Neft Şirkətinin sosial məsələlər üzrə vitse-prezidenti təyin edilmişdir. 16 fevral 2011-ci il tarixində həmin vəzifədən azad edilərək "Azərsu" Açıq Səhmdar Cəmiyyətinin sədri vəzifəsinə təyin edilmişdir.

Azərbaycan Respublikası Prezidenti İlham Əliyevin 4 may 2021-ci il imzaladığı sərəncama əsasən, "Azərsu" Açıq Səhmdar Cəmiyyətinin sədri vəzifəsindən azad edilmişdir.

Ailəlidir, iki övladı var. O, Pirallahı Rayon İcra Hakimiyyətinin başçısı Vasif İmanov ilə qudadır.

## İstinadlar
Qulamrza Əzhəri

**Qulamrza Əzhəri** () — İranın baş naziri və   generalı.

## Həyatı
Qulamrza Əzhəri Şah dönəmində 6 noyabr 1978-ci il — 4 dekabr 1979-ci il tarixləri arasında baş nazir olmuşdur.

## İstinadlar
Hörümçək toru (film, 2011)

## Məzmun
## Filmin üzərində işləyənlər
Rejissor:	Elşən Heydərov
Ssenari müəllifi:	İlqar Fəhmi
Operator:	Elxan Rüstəmov
Prodüserlər:	Ramiz İsrayilov, Əfqan Yusifov
Bəstəkar:	Eldar Mansurov
Səs rejissoru:	Zaur
Montaj rejissorları:	Fərhad Abdullayev, Mehriban Mövsümova

## Həmçinin bax
Azərbaycan filmlərinin siyahısı

## Xarici keçid
Filmi izlə
Müjdəçilər (film, 2007)

**Müjdəçilər** () — qorxu və mistika janrında çəkilmiş ABŞ filmi.

## Məzmun

"Müjdəçilər" filmi 2007-ci ildə ekrana çıxıb. Film bir evdəki qorxulu hadisələrdən bəhs edir. Filmin başlanğıcında bir qadının oğlu ilə birlikdə nədənsə qaçdığını görmək olar. Lakin gizlənməyə çalışdıqları hər nəysə əvvəlcə qadını, sonra da oğlunu tapır.

İllər sonra başqa bir ailə yeni həyat qurmaq üşün bu evə köçürlər. Lakin bu evin lənətindən xəbərləri yoxdur. Ailənin böyük qızı Ces evdəki mənfi ab-havanı hiss edir. Lakin ona inanan olmur. Olduqca çətin və qorxulu hadisələrdən sonra Ces evin sirrini öyrənərək lənəti ailəsi ilə birlikdə yox etməyə müvəffəq olur. Daha sonra isə normal qaydada həyatlarına davam edirlər.

## Rollarda
Qərbi Berlin

**Qərbi Berlin** — 1949–1990-cı illər arası xüsusi statusa malik anklav ərazi. Qərbi Berlin hər tərəfdən ADR-in ərazisi ilə əhatə olunmaqla Şərqi Berlindən daş divarlarla ayrılmışdı.

## Tarixi
İkinci dünya müharibəsindən sonra Almaniyanın ərazisi və paytaxtı dört fərqli zonaya bölündü. Şərqi-sovet və üç qərbi-amerika, fransa, ingiltərə ərazilərinə. 1948-ci il iyunun 24-dən Berlinin qərb hissəsi sovet orduları tərəfindən mühasirəyə alındı. 1949-cu il 23 mayda Almaniya Federativ Respublikasının (AFR) yaradılması elan olundu. SSRİ-nin də buna cavabı gecikmədi: 7 oktyabr 1949-cu ildə Şərqi Berlinin müvəqqəti parlamenti-Xalq Soveti-Almaniya Demokratik Respublikasının yaradılmasını elan etdi. Qərbi Berlin-12 şəhər dairəsinədən ibarətdir:
* Tirqarten, Şarlottenburq, Vilmersdorf, Şpandau (ingiltərə sektoru).
* Kroysberq, Noylkeln, Tempelxof, Şeneberq, Selendorf, Şteqlic (amerika sektoru).
* Veddinq, Raini-kendorf (fransa sektoru)
Şərqi və Qərbi Berlin arasında ki, sərhəd ilk vaxtlar açıq olmuş və ümumi uzunluğu 155&nbsp;km idi. Bu sərhədin 44&nbsp;km-i küçələrdən, evlərdən, Şpree çayından, kanallardan və s. keçirdi. 1958–1961-ci illər arasında SSRİ ilə ABŞ-arasında olan soyuq münasibətlərin nəticəsində 1961-ci il 13 avqustunda Berlin divarlarının tikintisinə başlanıldı.

## Berlin divarı

1961-ci ildə ADR-ın hərbi qüvvələri öncə 46&nbsp;km əraziyə tikanlı məftil çəkdilər. İlin sonuna yaxın 3&nbsp;km-lik divar artıq çəkilmiş idi. Tədricən bu divarın uzunluğu 43.1&nbsp;km çatdırıldı. Divar beton piltələrdən çəkilmiş və hündürlüyü 2–3.6 m idi. Divarların tikintisi 1975-ci ilə kimi davam etdi və yekunlaşdı. 1961-ci ildən 1989-cu ilə kimi Şərqi Berlindən Qərbi Berlinə 5000-nə yaxın qanunsuz qaçış qeydə alınmışdır.

## Sərhədlərin açılması
3 oktyabr 1990-cı il həm ADR və AFR-ın, həm də Qərbi və Şərqi Berlinin rəsmən birləşməsi tarixi hesab olunur. 40 illik Berlin divarlarıda tədricən söküldü. Buna baxmayaraq hələ də Berlin divarlarının kiçik bir hissəsi saxlanılmış və burada "Yaddaş pəncərəsi" adında memorial kompleks var.

## İstinadlar
 

## Mənbə
* http://ria.ru/spravka/20080624/112045791.html
* http://www.coldwar.ru/conflicts/berlin/berlin2.php
* http://geo.historic.ru/enc/item/f00/s00/m000013/

## Xarici keçidlər
* Berlin
* Almaniya
* http://www.berlin.de/
Qeyri-Hökumət Təşkilatlarına Dövlət Dəstəyi Agentliyi

**Azərbaycan Respublikasının Qeyri-Hökumət Təşkilatlarına Dövlət Dəstəyi Agentliyi (**əvvəlki: **Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurası)** — Azərbaycan Respublikasının Qeyri-Hökumət Təşkilatlarına Dövlət Dəstəyi Agentliyi qeyri-hökumət təşkilatlarının inkişafı, dövlət-özəl və qeyri-hökumət təşkilatları arasında əməkdaşlıq mexanizmlərinin təkmilləşdirilməsi və təşviqi, dövlət və cəmiyyət üçün əhəmiyyət kəsb edən məsələlərə dair qeyri-hökumət təşkilatlarının irəli sürdükləri təşəbbüslərin, proqram və layihələrin (bundan sonra – layihələr) mövzularının qiymətləndirilməsi və onlara dair rəy verilməsi, habelə qeyri-hökumət təşkilatlarının beynəlxalq əməkdaşlıq əlaqələrinin inkişaf etdirilməsi sahələrində (bundan sonra – müvafiq sahə) fəaliyyət göstərən publik hüquqi şəxsdir. Azərbaycan Respublikası prezidentinin 13 dekabr 2007-ci il tarixli Fərmanı ilə yaradılan Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının yerinə yaradılmışdır.

## Haqqında
* 19 aprel 2021-ci ildə Prezident İlham Əliyev Azərbaycan Respublikasında qeyri-hökumət təşkilatlarına dövlət dəstəyi sahəsində idarəetmənin təkmilləşdirilməsi və "Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının yaradılması haqqında" Azərbaycan Respublikası Prezidentinin 2007-ci il 13 dekabr tarixli 674 nömrəli Fərmanının ləğv edilməsi barədə fərmana əsasən Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının əsasında "Azərbaycan Respublikasının Qeyri-Hökumət Təşkilatlarına Dövlət Dəstəyi Agentliyi" publik hüquqi şəxs yaradılmışdır.

## Nizamnamə
* Azərbaycan Respublikası Prezidentinin 2021-ci il 19 aprel tarixli 1317 nömrəli Fərmanı ilə Azərbaycan Respublikasının Qeyri-Hökumət Təşkilatlarına Dövlət Dəstəyi Agentliyinin Nizamnaməsinə əsasən Agentliyin fəaliyyət istiqamətləri, vəzifələri və hüquqları, idarə olunması, nizamnamə fondu, əmlakı və maliyyə fəaliyyətinin əsasları, fəaliyyətinə nəzarətin forması və əhatə dairəsi, agentlikdə uçot və hesabat, agentliyin ləğvi və yenidən təşkili təsdiq edilmişdir.

## Xarici keçidlər
* 

## İstinadlar
Səfərbərlik və Hərbi Xidmətə Çağırış üzrə Dövlət Xidməti

**Səfərbərlik və Hərbi Xidmətə Çağırış üzrə Dövlət Xidməti** — Azərbaycan Respublikası Qanununun tətbiqi barədə Azərbaycan Respublikası Prezidentinin 13 fevral 2012-ci il tarixli Fərmanına əsasən Azərbaycan Respublikası Müdafiə Nazirliyinin tabeliyində olan Azərbaycan Respublikasının Hərbi Komissarlığı, Naxçıvan Muxtar Respublikasının Hərbi Komissarlığı, rayon, şəhər, paytaxtın rayonu hərbi komissarlıqları ləğv edilmiş və onların əsasında Azərbaycan Respublikasının Səfərbərlik və Hərbi Xidmətə Çağırış üzrə Dövlət Xidməti yaradılmışdır.

## Haqqında
Azərbaycan Respublikasının Səfərbərlik və Hərbi Xidmətə Çağırış üzrə Dövlət Xidməti Azərbaycan Respublikası vətəndaşlarının hərbi-vətənpərvərlik tərbiyəsi, müddətli həqiqi hərbi xidmətə çağırışaqədərki hazırlığı, həqiqi hərbi xidmətə çağırışı, ehtiyatda xidmətkeçməsi, səfərbərlik hazırlığı və səfərbərlik üzrə çağırışı, xüsusi hərbi ixtisaslar üzrə hazırlığı, ali təhsil müəssisələri tələbələrinin zabitlər hazırlanan xüsusi proqram üzrə hərbi hazırlığı, Azərbaycan Respublikası Silahlı Qüvvələrinin və qanunvericiliklə nəzərdə tutulmuş digər silahlı birləşmələrin sülh dövründə çağırışçılarla, səfərbərlik zamanı və müharibə dövründə Silahlı Qüvvələrin və digər silahlı birləşmələrin, habelə xüsusi birləşmələrin hərbi vəzifəlilərlə və hərbi-nəqliyyat vasitələri ilə, eləcə də mülki heyət vəzifələrində işləmək üçün vətəndaşlarla komplektləşdirilməsi sahələrində dövlət siyasətini və tənzimlənməsini həyata keçirən mərkəzi icra hakimiyyəti orqanıdır.

Xidmət öz fəaliyyətində Azərbaycan Respublikasının Konstitusiyasını, Azərbaycan Respublikasının tərəfdar çıxdığı beynəlxalq müqavilələri, Azərbaycan Respublikasının qanunlarını, Azərbaycan Respublikası Prezidentinin fərman və sərəncamlarını, Azərbaycan Respublikası Nazirlər Kabinetinin qərar və sərəncamlarını, Xidmətin Əsasnaməsini və normativ hüquqi aktlarını rəhbər tutur.

## Rəhbəri
Mürsəl İbrahimov — Azərbaycan Respublikası Səfərbərlik və Hərbi Xidmətə Çağırış üzrə Dövlət Xidmətinin rəisi, general-mayor.

## İstinadlar

## Xarici keçidlər
* Səfərbərlik və Hərbi Xidmətə Çağırış üzrə Dövlət Xidməti — Facebook səhifəsi

*
Qarabağ FK (dəqiqləşdirmə)

**[[Qarabağ FK]]** — Azərbaycanın Ağdam şəhərini təmsil edən peşəkar futbol klubu.

**Qarabağ FK** həmçinin bu mənaları ifadə edə bilər:

* FK Qarabağ Vyana — Vyana şəhərini təmsil edən peşəkar futbol klubu Mauerverkin keçmiş adı.
* Qarabağ Xankəndi FK — Xankəndi şəhərini təmsil etmiş peşəkar futbol klubu.
* Qarabağ FK (Xocalı) — Xocalı şəhərini təmsil etmiş peşəkar futbol klubu.

## Həmçinin bax
* Qarabağ (dəqiqləşdirmə)
Shelter (mahnı)

**Shelter** () — elektronik musiqinin prodüserləri Madeon və Porter Robinson yaratdığı mahnı.

## Klip

2016-cı ilin oktyabrın 14-də Robinson elan edib ki, bir ildən artıq *[[A-1 Pictures]]* studiyası ilə *Shelter* üçün klip hazırlayırdı. Video oktyabrın 18-də *[[Crunchyroll]]* əməkdaşlığı ilə Porter Robinsonun YouTube kanalında üzə çıxıb.

## Çartlar

## İstinadlar
Lopital qaydası

**Lopital qaydası (teoremi)** (həmçinin **Bernulli — Lopital qaydası** )   — funksiyaların limitinin tapılması metodudur. Bu metod ən çox 0/0 və \infty/\infty qeyri-müəyyənliklərinin tapılmasında istifadə olunur. Metodu əsaslandıran teorem iddia edir ki, bəzi şərtlərdə funksiyaların əlaqəsinin limiti onların törəmələri limitinə bərabərdir.

## Dəqiq qısa fikir
Lopital teoremi:
# \lim_{ x\to a}{ f (x)} =\lim_{ x\to a}{ g (x)} =0 \operatorname{ve-ya} \infty;
# ~f (x)  və ~g (x)  ---~a ətrafında differensiallaşdırır;
# g' (x) \neq 0 ---~a-nın ətrafında təyin olunur;
# \lim_{ x\to a}{ \frac{ f' (x)}{ g' (x)}}  olur,

onda \lim_{ x\to a}{ \frac{ f (x)}{ g (x)}} = \lim_{ x\to a}{ \frac{ f' (x)}{ g' (x)}}  olar.

Limitlər həmçinin birtərəfli ola bilər.

## Tarix
Qeyri-müəyyənliklərin bu cür açılış üsulu 1696-cı ildə müəllifi Giyom Lopital olan "Analyse des Inﬁniment Petits" dərsliyində dərc edilmişdi. Metodu ilk kəşf edən İohan Bernulli məktubunda Lopitala bu haqda bildirmişdi. 

## Mənbə
Tullan, görüm! (film, 2007)

**Tullan, görüm!** () — 2007-ci ildə çəkilən Disney Channel orijinal filmi. Baş rollarda — Korbin Blyu və Keke Palmer. Film ilk dəfə 12 yanvar, 2007-ci ildə nümayiş etdirilmişdir.

## Rollarda
*Korbin Blyu
*Keke Palmer
*Devid Reivers

## Xarici keçidlər
*
Tofu

**Tofu** (Çincə:豆腐; Yaponca:豆腐) — soya pendiri və ya Lobya loru, Soya südünün laxtalanması (koaqulasiyası) və sonra əldə edilən lorları basaraq yumşaq ağ bloklar hasil olmaqla hazırlanır. Tofu bir çox Şərqi Asiya və Cənub-Şərqi Asiya mətbəxlərinin komponentidir.

## Mənbə
*Du Bois, Christine M.; Tan, Chee-Beng. Mintz, Sidney Wilfred (2008), The World of Soy, University of Illinois Press, ISBN 0-252-03341-8
*Knopper, Melissa. (Jan 2002), The joy of soy, The Rotarian, Vol. 180, No. 1, p.&nbsp;16, ISSN 0035-838X

## İstinadlar

## Xarici keçidlər
Bozdağ

* Bozdağ — Naxçıvan Muxtar Respublikasında dağ.
* **Bozdağ** — Abşeron yarımadasının qərb hissəsində, Qobu qəsəbəsindən şimalda böyük palçıq vulkanı.
* Bozdağ — Abşeron yarımadasında, Hökməli qəsəbəsindən qərbdə palçıq vulkanı.
* Bozdağ — Abşeron yarımadasının cənub-qərbində Güzdək qəsəbəsi yaxınlığında palçıq vulkanı.
* Bozdağ — Ağdam rayonunda, Xaçınçayın sağ sahilində dağ. 
* Bozdağ — Goranboy rayonunun Qızılhacılı kəndindən şimal-şərqdə dağ. 
* Bozdağ — Əli Bayramlı rayonunda, Bəndovan kəndindən şimalda dağ.
* Bozdağ — Şəki rayonunun Şin kəndindən şimal-şərqdə Baş Qafqaz silsiləsinin zirvəsi.
* Bozdağ — Şəki rayonunda Daşüz silsiləsinin zirvəsi.  
* Bozdağ — Mingəçevir su anbarıdan cənubda, Gəncəçaydan sağ tərəfdə dağ silsiləsi.
* Bozdağ — Gəncə şəhərindən başlayaraq əvvəlcə Kürnın sağ sahili boyunca, sonra isə Şirvan düzünün şimal sərhədi üzrə enlik istiqamətində Girdimançayın dərəsinə qədər 150&nbsp;km. məsafədə uzanan dağ silsiləsi.